
Бір тұлғаның өз бетінше не бір немесе бірнеше тұлғамен бірлесіп өзге жолмен кредиттік рейтингтік агенттіктің шешімдерін айқындау мүмкіндігінің болу жағдайын белгілеу туралы


«Кредиттік рейтингтік қызмет туралы» Қазақстан Республикасының Заңы 1-бабының 2) тармақшасына сәйкес Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. Бір тұлғаның өз бетінше не бір немесе бірнеше тұлғамен бірлесіп заңды тұлға кредиттік рейтингтік агенттікті қаржыландырғанда, лауазымды тұлға (тәуелсіз директорды қоспағанда) және (немесе) ірі акционері (ірі қатысушысы) немесе құрылтайшысы лауазымды тұлға және (немесе) басшы қызметкер (тәуелсіз директорды қоспағанда) болып табылатын кредиттік рейтингтік агенттіктің меншікті капиталынан асатын мөлшерде тұлғаны (тұлғаларды) қаржыландыратын өзге жолмен кредиттік рейтингтік агенттіктің шешімдерін айқындау мүмкіндігінің болу жағдайы белгіленсін.
	Осы тармақтың мақсаттары үшін өз бетінше не бір немесе бірнеше тұлғамен бірлесіп кредиттік рейтингтік агенттіктің шешімдерін айқындайтын тұлға деп, кредиттік рейтингтік агенттіктің шешімдерін өз бетінше не бір немесе бірнеше тұлғамен бірлесіп айқындайтын заңды тұлға түсініледі.
2. Қаржы ұйымдарының әдіснамасы және пруденциялық реттеу департаменті Қазақстан Республикасының заңнамасында белгіленген тәртіппен: 
1) [bookmark: _GoBack]Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2) осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3) осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.

3. Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
4. Осы қаулы алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі

